vonisse vanden gedinghe dat voir meye en scepen van loven
geweest is tusschen janne vand aa sinte peters man van loven
als aenlegge ter eender zijden en henr van sompeke
van lye verweerde ter ande dair de vors aenlegghere
den vors verwerde aensprack van twedhande pointen Te
weten yerst van dat hem de vors henric zijn hoeve was
te karleberge nu roelofve roelofs zijnen behouwede zone
toebehoende in pechtinghen eenen tmijn van vi jaen uut
gegeve en bestaeyt hadde alsoe toegister in des camen vii
mtii lestleden uutwijst Welcke goede in contrarien van dien
eene anden pechtene nu hadde bestaeyt dwelc de vors
sinte pets man meynde dat hem tot gheend ontstaden come
en mochte mair meynde dat de vors verwerde
gehouden zijn soude hem in zijnd pechtingen te houde
ten anden male seide de vors aenlegge dat hij eene
tijt van jaen geleden inde vors goede als pechtent hadde
geseten en bij seken houte dat de vors van sompeke op
tvoirs goet hadde doen houwen en dair af vuen hadde
hem de selve van sompeke groete schadde gedaen in twee
manien Te weten van dat hij met wagen tselve hout
afhalende dor zijn vrucht wae gevaren en hadde te
meer plaetsen zijn thuyne gebroken dair uut hij grote
schade aende selve zijn vruchte hadde geleden bieden dat
te thoenen Hopende wair hijt gethoenen conste dat de
vors henric gehouden zijn soude hem in zijne voirscr
pechtinge te houden en vand vors schaden richtinghe
en restitucie te doen hem des getroesten totten rechte dair
op de voirs van sombeke hem verantwerden dede seggen
alrehande reden bijden welcken hij meynde der vors ii
aenspraken ongehouden te wezen zunderlinge boet hij
te thoenen dat de vors jan vand aa hem de vors
pechtinghe hadre verdragen en quijt geschouwen en ter and
zijden dat vorweerde was dat hij zijn afgehouwen hout
ter mynster schaden soude mogen afvuen Hepende